What Did You Do in the War, Daddy?
What Did You Do in the War, Daddy? () je američka ratna filmska komedija snimljena 1966. godine u režiji Blakea Edwardsa.

Edwards je inspiraciju za projekt dobio u pitanju koje mu je uputio vlastiti sin Geoffrey, a scenario je napisao William Peter Blatty, kasnije poznat po Egzorcistu. Protagonisti su pripadnici američke vojne jedinice koja 1943. godine, za vrijeme invazije Sicilije dobije zadatak zauzeti malo mjesto u unutrašnjosti otoka, čiji je italijanski garnizon, pak, spreman na predaju bez ispaljenog metka uz uvjet da se prethodno dozvoli neometano održavanje lokalne svetkovine. Radnja prikazuje kako Amerikanci pristaju te i sami sudjeluju u gozbama i pijankama, ali kako dobar provod prekine dolazak Nijemaca koji nastoje pomoći svojim "saveznicima".

Edwards je, prema Blattyjevom svjedočenju, originalno namjeravao film započeti kao ozbiljnu i mračno intoniranu ratnu dramu, da bi tek kasnije dobio vedar i komičan ton. Na kino-blagajnama nije imao uspjeha, kao ni kod kritike, te se smatra jednom od manje uspjelih Edwardsovih komedija. Usprkos toga, ponekad se navodi kao pokretač trenda tretiranja Drugog svjetskog rata kao "dobre zabave" u kojoj se vojnici uspješno bune protiv establišmenta, a  koji će karakterizirati Hollywood tokom sljedećih nekoliko godina.

Uloge
 James Coburn ... Poručnik Jody Christian
 Dick Shawn ... Kapetan Lionel Cash
 Sergio Fantoni ... Kapetan Fausto Oppo
 Giovanna Ralli ... Gina Romano
 Aldo Ray ... Narednik Rizzo
 Harry Morgan ... Major Pott
 Carroll O'Connor ... General Max Bolt
 Leon Askin ... Pukovnik Kastorp
 Rico Cattani ... Benedetto (kao Henry Rico Cattani)
 Jay Novello ... Gradonačelnik Giuseppe Romano
 Ralph Manza ... Konobar
 Vito Scotti ... Frederico
 Johnny Seven ... Vittorio
 Art Lewis ... Needleman
 William Bryant ... Minow
 Kurt Kreuger ... Njemački kapetan

Izvori

Vanjske veze
 
 
 

Američki filmovi
Filmske komedije
Ratni filmovi
Filmovi o Drugom svjetskom ratu
Authority control 2